да́ждь ѿсе́лѣ, ѽ всебл҃гі́й искупи́телю мо́й, мое́й во́ли соверша́тися, поне́же ѕла̀ є́сть и непотре́бна, да не па́ки впаду̀ въ тя́жкую рабо́ту ца́рствовавшагѡ во мнѣ̀ грѣха̀:но твоя̀ во́ля бл҃га́я, сп҃сти́ мя хотя́щая, да соверша́ется во мнѣ̀ всегда̀, є́йже мя̀ вруча́я, тебѐ распя́таго гдс̑а моего̀ у́мнымъ ѻчесє́мъ моегѡ̀ се́рдца представля́ю и молю̀ изъ̑ глубины̀ душѝ, да и въ разлуче́ніи мое́мъ ѿ бре́ннагѡ моегѡ̀ тѣ́ла, тебѐ єди́наго на крс̑тѣ̀ твое́мъ узрю̀, въ ру́цѣ защище́нія твоегѡ́ мя пріе́млюща и ѿ возду́шныхъ духѡ́въ ѕло́бы храня́ща, вселя́юща же со грѣ̂шники, покая́ніемъ тебѣ̀ бл҃гоугоди́вшими